text: Vakst vidne og hurtig politihund forhindrede cykeltyveri
  07 april 2018 kl. 04.47
  To tyve fortryder højst sandsynligt, at de forsøgte at stjæle cykler natten til lørdag. Et vidne så det og fik hurtigt tilkaldt en hundepatrulje, og så var det ingen sag at få de to-hjulede tilbage til rette ejere.
  Rigtig mange kender til at få stjålet sin cykel, når man stiller den ved en banegård eller en busstation - og ikke specielt mange oplever at få cyklen igen, når først den er væk.
  Sådan gik det ikke i nat for to cykelejere i Esbjerg. 
  Et vidne fik nemlig anmeldt tyveriet så hurtigt, at en hundepatrulje, som var i nærheden, kom til, og i løbet af kort tid var to cykeltyve anholdt, og cyklerne tilbage på plads.
  Den ene cykeltyv forsøgte dog at flygte fra politiet, men det er svært, når der er en politihund med på arbejde.
  I 2016 blev der i følge Cyklistforbundet anmeldt knapt 53.000 cykeltyverier.
  Afbillede cykler er her i nat blevet stjålet på banegården i Esbjerg.God anmelder guidede vores hundepatrulje til stedet, som selvfølgelig anholdte begge gerningsmænd. Den ene forsøgte at løbe om kap med patruljehunden-behøver jeg at skrive, at han tabte./Vagtchefen   #politidk pic.twitter.com/Vvqzh3MMUf
  
  